شەڕی ڕووسیا و عوسمانی (١٨٧٧–١٨٧٨)

شەڕی ڕووسیا-عوسمانی  (١٨٧٧–١٨٧٨) ململانێیەکی نێوان ئیمپراتۆریەتیی عوسمانی و ھاوپەیمانییەک بوو کە ئیمپراتۆریەتیی ڕووسیا سەرۆکایەتی دەکرد و ڕۆمانیا و سربیا و مۆنتینیگرۆی لەخۆگرتبوو. ھۆکارە پێشوەختەکان بریتی بوون لە ئامانجەکانی ڕووسیا بۆ وەرگرتنەوەی ئەو زیانانەی کە لەکاتی جەنگی قرمدا لە ساڵانی ١٨٥٣–١٨٥٦ تووشی بوو، و دووبارە دامەزراندنەوەی خۆی لە دەریای ڕەش و پشتگیریکردنی ئەو بزووتنەوەیە سیاسییەی کە ھەوڵی ڕزگارکردنی گەلانی باڵکان لە ئیمپراتۆریەتیی عوسمانی دەدا. لە ڕۆمانیا شەڕەکە بە ناودەبرێت شەڕی ڕووسیا-ڕۆمانیا-تورکیا (١٨٧٧–١٨٧٨)یان جەنگی سەربەخۆیی ڕۆمانیا (١٨٧٧–١٨٧٨).

ھاوپەیمانی بە سەرۆکایەتی ڕووسیا لە شەڕەکەدا سەرکەوتنی بەدەستھێنا، عوسمانییەکانی پاڵنا بە درێژایی ڕێگاکە تا دەروازەکانی قوستەنتینییە، ئەمەش بووە ھۆی دەستێوەردانی زلھێزەکانی ئەورووپای ڕۆژاوا. لە ئەنجامدا ڕووسیا سەرکەوتوو بوو لە بردنی پارێزگاکانی قەوقاز، ئەوانیش قەرس و باتووم، ھەروەھا ناوچەی بودجاکیشی گرتەوە. میرنشینەکانی ڕۆمانیا و سربیا و مۆنتینیگرۆ کە ھەریەکەیان بۆ ماوەی چەند ساڵێک سەروەری دیفاکتۆیان ھەبوو، بە فەرمی سەربەخۆیی خۆیان لە ئیمپراتۆریەتیی عوسمانی ڕاگەیاند. دوای نزیکەی پێنج سەدە لە زاڵبوونی عوسمانی (١٣٩٦–١٨٧٨)، بولگاریا وەک دەوڵەتێکی سەربەخۆ سەریھەڵدا بە پشتیوانی و دەستێوەردانی سەربازی لەلایەن ڕووسیا.

 تێبینییەکان 

 سەرچاوەکان